stanford-oval/wikipedia huggingface dataset:
โจว ซิงเจ๋อ
คอนเสิร์ต > คอนเสิร์ตทัวร์ > Odyssey～Journey (World Tour)

| รอบการแสดง | วันที่แสดง | ประเทศ | เมือง | สถานที่จัด | หมายเหตุ |
| --- | --- | --- | --- | --- | --- |
| 1 | 10 กันยายน 2022 |  สิงคโปร์ | Singapore | Singapore Indoor Stadium |  |
| 2 | 11 กันยายน 2022 |  สิงคโปร์ | Singapore | Singapore Indoor Stadium |  |
| 3 | 21 ตุลาคม 2022 |  ไต้หวัน | Taipei | Taipei Arena |  |
| 4 | 22 ตุลาคม 2022 |  ไต้หวัน | Taipei | Taipei Arena |  |
| 5 | 23 ตุลาคม 2022 |  ไต้หวัน | Taipei | Taipei Arena |  |
| 6 | 5 พฤศจิกายน 2022 |  สหรัฐ | Los Angeles | Pasadena Civic Auditorium |  |
| 7 | 6 พฤศจิกายน 2022 |  สหรัฐ | San Jose | San Jose Civic |  |
| 8 | 9 พฤศจิกายน 2022 |  แคนาดา | Vancouver | Queen Elizabeth Theatre |  |
| 9 | 11 พฤศจิกายน 2022 |  แคนาดา | Toronto | Meridian Hall |  |
| 10 | 25 กุมภาพันธ์ 2023 |  ฮ่องกง | Hong Kong | Hong Kong Coliseum |  |
| 11 | 26 กุมภาพันธ์ 2023 |  ฮ่องกง | Hong Kong | Hong Kong Coliseum |  |
| 12 | 1 เมษายน 2023 |  สหรัฐ | Atlantic City | Etess Arena |  |
| 13 | 19 พฤษภาคม 2023 |  ออสเตรเลีย | Sydney | Qudos Bank Arena |  |
| 14 | 21 พฤษภาคม 2023 |  ออสเตรเลีย | Melbourne | Rod Laver Arena |  |
| 15 | 2 มิถุนายน 2023 |  มาเลเซีย | Kuala Lumpur | Axiata Arena |  |
| 16 | 3 มิถุนายน 2023 |  มาเลเซีย | Kuala Lumpur | Axiata Arena |  |
| 17 | 4 มิถุนายน 2023 |  มาเลเซีย | Kuala Lumpur | Axiata Arena |  |
| 18 | 20 ตุลาคม 2023 |  จีน | Shanghai | Mercedes-Benz Arena |  |
| 19 | 21 ตุลาคม 2023 |  จีน | Shanghai | Mercedes-Benz Arena |  |
| 20 | 4 พฤศจิกายน 2023 |  สิงคโปร์ | Singapore | Singapore Indoor Stadium | Journey Returns |
| 21 | 5 พฤศจิกายน 2023 |  สิงคโปร์ | Singapore | Singapore Indoor Stadium | Journey Returns |
| 22 | 15 มีนาคม 2024 |  มาเก๊า | Macao | Galaxy Arena |  |
| 23 | 16 มีนาคม 2024 |  มาเก๊า | Macao | Galaxy Arena |  |
| 24 | 30 มีนาคม 2024 |  จีน | Shenzhen | Shenzhen Bay Sports Center Stadium |  |
| 25 | 31 มีนาคม 2024 |  จีน | Shenzhen | Shenzhen Bay Sports Center Stadium |  |
| 26 | 6 เมษายน 2024 |  จีน | Chongqing | HUAXI LIVE·Yudong |  |
| 27 | 27 เมษายน 2024 |  จีน | Nanjing | Nanjing Youth Olympic Sports Park Arena |  |
| 28 | 18 พฤษภาคม 2024 |  จีน | Guangzhou | Guangzhou International Sports Arena |  |
| 29 | 19 พฤษภาคม 2024 |  จีน | Guangzhou | Guangzhou International Sports Arena |  |
| 30 | 24 พฤษภาคม 2024 |  จีน | Ningbo | Ningbo Olympic Sports Center Gymnasium |  |
| 31 | 25 พฤษภาคม 2024 |  จีน | Ningbo | Ningbo Olympic Sports Center Gymnasium |  |
| 32 | 1 มิถุนายน 2024 |  จีน | Tianjin | Tianjin Arena |  |
| 33 | 8 มิถุนายน 2024 |  จีน | Suzhou | Suzhou Olympic Sports Centre Gymnasium |  |
| 34 | 9 มิถุนายน 2024 |  จีน | Suzhou | Suzhou Olympic Sports Centre Gymnasium |  |
| 35 | 24 สิงหาคม 2024 |  จีน | Beijing |  |  |
| 36 | 25 สิงหาคม 2024 |  | Beijing |  |  |
แหล่งข้อมูลอื่น

Eric Chou ที่อินสตาแกรม
Eric Chou ที่เฟซบุ๊ก
เส้นคาร์มาน

บรรยากาศของโลกที่ถ่ายจากสถานีอวกาศนานาชาติ เส้นสีส้มจากการเรืองแสงของบรรยากาศ อยู่ที่ระดับความสูงที่สูงกว่าเส้นคาร์มานเล็กน้อย (140–170 กม.)
ชั้นบรรยากาศต่าง ๆ ของโลก
เส้นคาร์มาน (อังกฤษ: Kármán Line) เป็นเส้นแบ่งระหว่างชั้นบรรยากาศของโลกกับอวกาศซึ่งกำหนดโดยสหพันธ์กีฬาทางอากาศระหว่างประเทศ (Fédération aéronautique internationale) ตั้งชื่อตามเทโอโดเรอ ฟ็อน คาร์มาน (Theodore von Kármán) นักวิทยาศาสตร์ โดยเส้นคาร์มันอยู่ที่ระดับความสูง 100 กิโลเมตรเหนือระดับน้ำทะเล
คำจำกัดความ

FAI ใช้คำว่า เส้นคาร์มาน เพื่อกำหนดขอบเขตระหว่างการบินและอวกาศ
วิชาการบิน (Aeronautics) : เพื่อกิจกรรมทางอากาศ รวมถึงกีฬาทางอากาศทุกประเภท ในระดับความสูงน้อยกว่าความสูง 100 กิโลเมตรจากพื้นผิวโลก
วิทยาศาสตร์การบินอวกาศ (Astronautics) : เพื่อกิจกรรมที่ระดับความสูงมากกว่า 100 กิโลเมตรจากพื้นผิวโลก
ประวัติ

เทโอโดเรอ ฟ็อน คาร์มาน เป็นคนแรกที่คำนวณระดับความสูงที่บรรยากาศบางเกินไปที่จะรองรับการบินอยู่ที่ 83.6 กม.
โจนาธาน แมคโดเวล นักดาราศาสตร์ฟิสิกส์ชาวอเมริกัน เสนอให้เส้นคาร์มานอยู่ที่ระดับความสูงที่ 80 ±10 กม.
นั่นเป็นอีกครั้งที่ปรากฎว่าอยู่ในช่วง 80 ถึง 90 กิโลเมตร
หลังจากไปถึงระดับความสูง 80 กม. ยานมีแนวโน้มที่จะโคจรรอบโลกต่อไป ในขณะที่ต่ำกว่า 80 กม. แรงดึงดูดภายในชั้นบรรยากาศจะลากวัตถุกลับลงมาที่พื้นผิวโลก
มีการเสนอตัวเลขอื่นๆ สำหรับขอบเขตระหว่างชั้นบรรยากาศและอวกาศ ในช่วงต้นทศวรรษ 1960 สหพันธ์กีฬาทางอากาศระหว่างประเทศ ได้ใช้ขอบเขต 100 กม. ไม่ว่า FAI จะอาศัยข้อโต้แย้งทางเทคนิคของ ฟ็อน คาร์มาน  หรือเลือกระดับความสูงที่ 100 กม. โดยพลการ ถือเป็นประเด็นขัดแย้งทางประวัติศาสตร์ การประชุมอีกประการหนึ่งคือการจำกัดระยะทาง 80 กม. ซึ่งเป็นการประมาณการที่ได้รับการสนับสนุนจาก NASA, สำนักบริหารการบินแห่งชาติของสหรัฐอเมริกา และ กองทัพอากาศสหรัฐอเมริกา ดูเหมือนว่าจะถูกเลือกให้เป็น 100 กม.
คำนิยาม

บรรยากาศไม่ได้สิ้นสุดลงอย่างกะทันหันที่ความสูงใดๆ แต่จะค่อยๆจางลงตามระดับความสูง นอกจากนี้ ขึ้นอยู่กับการกำหนดชั้นต่างๆ ที่ประกอบขึ้นเป็นพื้นที่รอบโลก (และขึ้นอยู่กับว่าชั้นเหล่านี้ถือเป็นส่วนหนึ่งของชั้นบรรยากาศจริงหรือไม่) คำจำกัดความของขอบอวกาศอาจแตกต่างกันมาก
เครื่องบินสามารถอยู่สูงได้โดยการเคลื่อนที่ไปข้างหน้าอย่างต่อเนื่องโดยสัมพันธ์กับอากาศ เพื่อให้ปีกสามารถสร้างแรงยกได้ ยิ่งอากาศบางลงเครื่องบินจะต้องบินเร็วขึ้นเพื่อสร้างแรงยกให้มากพอที่จะอยู่บนอากาศได้ คำนวณโดยสมการแรงยก
คำนิยาม > L={\frac {1}{2}}\rho v^{2}SC_{L}

เมื่อ
L คือ แรงยก
p คือ ความหนาแน่นของอากาศ
v คือ ความเร็ว
CL คือ ค่าสัมประสิทธิ์แรงยก
คำนิยาม > L={\frac {1}{2}}\rho v_{o}^{2}SC_{L}=mg

เมื่อ
vo คือ ความเร็วของวงโคจรเป็นวงกลมที่ระดับความสูงเท่ากันในสุญญากาศ
ดาวเคราะห์ดวงอื่น

ดวงจันทร์ : เส้นคาร์มานบนดวงจันทร์มีความสูงประมาณ 2-3 กิโลเมตร
ดาวอังคาร : เส้นคาร์มานบนดาวอังคารมีความสูงประมาณ 80 กิโลเมตร
ดาวศุกร์ : เส้นคาร์มานบนดาวศุกร์มีความสูงประมาณ 250 กิโลเมตร
ดูสิ่งนี้ด้วย

เอกโซสเฟียร์
บรรยากาศของโลก
เทอร์โมสเฟียร์
เมโซสเฟียร์
สตราโตสเฟียร์
โทรโพสเฟียร์
MW 18014 – จรวดวี-2ซึ่งเป็นวัตถุแรกที่มนุษย์สร้างขึ้นเพื่อข้ามเส้นคาร์มาน
อาร์มสตรองลิมิต  – ระดับความสูงที่น้ำเดือดที่อุณหภูมิร่างกายของมนุษย์
ในเกม

สเปซไฟลท์ซิมมูเลเตอร์ : 30 กม.
เพลนเครซี (วิดีโอเกม) : 10000 หน่วยอัลติจูด (30.48 กม.)
เคอร์บัลสเปซโปรแกรม : 70 กม.
จูโน : นิวออริจินส์ : 80 กม.
ซิมเปิลร็อคเกท2 : 60 กม.
สิทธิบัตร

สิทธิบัตรสหรัฐอเมริกา
สิทธิบัตร (อังกฤษ: patent) เป็นทรัพย์สินทางปัญญารูปแบบหนึ่งที่ให้คุ้มครองการประดิษฐ์ ที่อาจมีลักษณะเป็นผลิตภัณฑ์หรือกระบวนการอย่างใดอย่างหนึ่ง โดยทั่วไปแล้ว เจ้าของสิทธิบัตรมีสิทธิที่จะห้ามผู้อื่นผลิตและจำหน่ายสิ่งประดิษฐ์นั้น ๆ จนกว่าสิทธิบัตรจะหมดอายุ ประเทศที่เป็นสมาชิกองค์การการค้าโลก จะต้องมีกฎหมายสิทธิบัตรตามความตกลงทางทรัพย์สินทางปัญญาที่เกี่ยวกับการค้า (ความตกลงทริปส์) โดยสิทธิบัตรตามความตกลงนี้ จะต้องมีอายุความคุ้มครองอย่างน้อย 20 ปี ในหลักการกฎหมายแล้ว การประดิษฐ์ที่จะได้รับสิทธิบัตรจะต้องมีลักษณะเป็นการประดิษฐ์ขึ้นใหม่ สามารถประยุกต์ในทางอุตสาหกรรม และไม่เป็นที่ประจักษ์โดยง่าย
บางประเทศยังมีทร้พย์สินทางปัญญาที่คุ้มครองการประดิษฐ์เช่นเดียวกัน แต่มีเงื่อนไขการได้รับที่เข้มงวดน้อยกว่าและอายุการคุ้มครองสั้นกว่า เรียกว่าอนุสิทธิบัตร (petty patent) หรือผลิตภัณฑ์อรรถประโยชน์ (utility model) นอกจากนี้ ทรัพย์สินทางปัญญาอื่นที่มีลักษณะใกล้เคียงกับสิทธิบัตร อาจเรียกว่าสิทธิบัตรในกฎหมายบางประเทศ เช่น การคุ้มครองการออกแบบทางอุตสาหกรรม (industrial design) เรียกว่า สิทธิบัตรการออกแบบผลิตภัณฑ์ ในประเทศไทย หรือ design patent ในสหรัฐอเมริกา เป็นต้น
ประโยชน์ของสิทธิบัตร

เอกสารสิทธิบัตรนานาชาติเป็นแหล่งรวมผลงานประดิษฐ์คิดค้นทั่วโลกที่สำคัญที่สุด ได้เปิดวิธีการผลิตสินค้าอุตสาหกรรมทุกชนิดทุกสาขาทั่วโลก สิทธิบัตรคุ้มครองเป็นรายประเทศ จดทะเบียนในประเทศใด ก็คุ้มครองเฉพาะในประเทศนั้น
หมายความว่าเราสามารถนำเทคโนโลยีที่ไม่ได้จดทะเบียนในประเทศไทยมาผลิตสินค้าจำหน่ายในประเทศได้ สามารถผลิตหรือส่งออกไปจำหน่ายในประเทศที่ไม่ได้จดทะเบียนสิทธิบัตรในเรื่องนั้น ๆ หรือนำมาใช้เป็นฐานความรู้ในการวิจัยพัฒนาและต่อยอดได้
ประเภทของสิทธิบัตร

รูปแบบหรือประเภทของสิทธิบัตรตาม พ.ร.บ. สิทธิบัตรจะมีอยู่ 3 ประเภท คือ
สิทธิบัตรการประดิษฐ์ (invention patent) หมายถึง การคิดค้นเกี่ยวกับ กลไก โครงสร้าง ส่วนประกอบ ของสิ่งของเครื่องใช้ เช่น กลไกของกล้องถ่ายรูป, กลไกของเครื่องยนต์, ยารักษาโรค เป็นต้น หรือการคิดค้นกรรมวิธีในการผลิตสิ่งของ เช่น วิธีการในการผลิตสินค้า, วิธีการในการเก็บรักษาพืชผักผลไม้ไม่ให้เน่าเสียเร็วเกินไป เป็นต้น
สิทธิบัตรการออกแบบผลิตภัณฑ์(design patent) หมายถึง  การออกแบบรูปร่าง ลวดลาย หรือสีสัน ที่มองเห็นได้จากภายนอก เช่น การออกแบบแก้วน้ำให้มีรูปร่างเหมือนรองเท้า เป็นต้น
อนุสิทธิบัตร (petty patent)  เป็นการให้ความคุ้มครองสิ่งประดิษฐ์คิดค้น เช่นเดียวกับสิทธิบัตรการประดิษฐ์ แต่แตกต่างกันตรงที่การประดิษฐ์ที่จะขอรับอนุสิทธิบัตร เป็นการประดิษฐ์ที่มีเป็นการปรับปรุงเพียงเล็กน้อย และมีประโยชน์ใช้สอยมากขึ้นมาก
เงื่อนไขในการขอรับสิทธิบัตรการประดิษฐ์/อนุสิทธิบัตร

การประดิษฐ์ที่ขอรับสิทธิบัตรได้ กฎหมายกำหนดว่า จะต้องมีคุณสมบัติครบทั้ง 3 อย่าง ดังต่อไปนี้
เป็นสิ่งประดิษฐ์ใหม่ คือ เป็นสิ่งประดิษฐ์ใหม่หรือยังไม่เคยมีจำหน่ายหรือขายมาก่อน หรือยังไม่เคยเปิดเผยรายละเอียดของสิ่งประดิษฐ์ในเอกสารสิ่งพิมพ์ใด ๆ ในโทรทัศน์ หรือในวิทยุ มาก่อน เว้นแต่การตีพิมพ์เผยแพร่ของเอกสารนั้นจะเป็นส่วนหนึ่งของการเผยแพร่เพื่อสาธารณประโยชน์ในการสร้างสรรงานประดิษฐ์ที่จัดขึ้นโดยรัฐฯ
มีขั้นการประดิษฐ์ที่สูงขึ้น คือ ไม่เป็นขั้นตอนการประดิษฐ์ที่สามารถทำได้ง่าย โดยผู้พบเห็นทั่วไป หรืออาจพูดได้ว่า มีการแก้ไขปัญหาทางเทคนิคของสิ่งประดิษฐ์ที่มีมาก่อน และ
สามารถนำไปใช้ประโยชน์ในการผลิตทางอุตสาหกรรม หัตถกรรม เกษตรกรรม และพาณิชยกรรมได้
เงื่อนไขในการขอรับสิทธิบัตรการประดิษฐ์/อนุสิทธิบัตร > การประดิษฐ์ที่ขอรับสิทธิบัตร/อนุสิทธิบัตรไม่ได้

จุลชีพและส่วนประกอบส่วนใดส่วนหนึ่งของจุลชีพที่มีอยู่ตามธรรมชาติ สัตว์ พืช หรือสารสกัดจากสัตว์หรือพืช เช่น แบคทีเรียที่มีอยู่ตามธรรมชาติ, พืชสมุนไพร, ยารักษาโรคที่สกัดจากสมุนไพร เป็นต้น
กฎเกณฑ์และทฤษฎีทางวิทยาศาสตร์และคณิตศาสตร์ เช่น สูตรคูณ เป็นต้น
ระบบข้อมูลสำหรับการทำงานของเครื่องคอมพิวเตอร์ เช่น โปรแกรมคอมพิวเตอร์ เป็นต้น
วิธีการวินิจฉัย บำบัด หรือรักษาโรคมนุษย์ หรือสัตว์
การประดิษฐ์ ที่ขัดต่อความสงบเรียบร้อย หรือศีลธรรมอันดี อนามัย หรือ สวัสดิภาพของประชาชน เช่น การคิดสูตรยาบ้า เป็นต้น
เงื่อนไขในการขอรับสิทธิบัตรการออกแบบผลิตภัณฑ์

การออกแบบผลิตภัณฑ์ที่ขอรับสิทธิบัตรได้ กฎหมายกำหนดว่า จะต้องมีคุณสมบัติครบทั้ง 2 อย่าง ดังต่อไปนี้
เป็นการออกแบบผลิตภัณฑ์ใหม่ คือ เป็นการออกแบบผลิตภัณฑ์ที่ยังไม่เคยมีหรือขายมาก่อน หรือยังไม่เคยเปิดเผยในเอกสารสิ่งพิมพ์ใด ๆ ในทีวี หรือในวิทยุมาก่อน
สามารถนำไปใช้ประโยชน์ในการผลิตทางอุตสาหกรรม หรือหัตถกรรมได้
เงื่อนไขในการขอรับสิทธิบัตรการออกแบบผลิตภัณฑ์ > การออกแบบผลิตภัณฑ์ที่ขอรับสิทธิบัตรไม่ได้

แบบผลิตภัณฑ์ที่ขัดต่อความสงบเรียบร้อย หรือศีลธรรมอันดี ของประชาชน
​การขอรับความคุ้มครองสิทธิบัตร/อนุสิทธิบัตร

การยื่นขอจดทะเบียนจะต้องมีเอกสาร ดังนี้
คำขอรับสิทธิบัตรการประดิษฐ์/อนุสิทธิบัตร ต้องประกอบด้วย
แบบพิมพ์คำขอ แบบสบ/สผ/อสป/001-ก
รายละเอียดการประดิษฐ์
ข้อถือสิทธิ
บทสรุปการประดิษฐ์
รูปเขียน (ถ้ามี)
เอกสารอื่น ๆ
หนังสือรับรองสิทธิเกี่ยวกับการขอรับสิทธิบัตร/อนุสิทธิบัตร (กรณีที่ผู้ขอเป็นบุคคล)
หนังสือโอนสิทธิ (กรณีที่ผู้ขอไม่ได้เป็นผู้ประดิษฐ์)
หนังสือมอบอำนาจ
ต้นฉบับหนังสือรับรองการจดทะเบียนนิติบุคคล ออกให้ไม่เกิน 6 เดือน (กรณีผู้ขอเป็นนิติบุคคล)
สัญญาการว่าจ้าง/เอกสารแสดงการเป็นนายจ้างของผู้ประดิษฐ์
คำขอรับสิทธิบัตรการออกแบบผลิตภัณฑ์  ต้องประกอบด้วย
แบบพิมพ์คำขอ แบบสบ/สผ/อสป/001-ก
คำพรรณนาแบบผลิตภัณฑ์ (ถ้ามี)
ข้อถือสิทธิ
รูปเขียน
เอกสารอื่น ๆ
หนังสือรับรองสิทธิเกี่ยวกับการขอรับสิทธิบัตร (กรณีที่ผู้ขอเป็นบุคคล)
หนังสือโอนสิทธิ (กรณีที่ผู้ขอไม่ได้เป็นผู้ออกแบบผลิตภัณฑ์)
หนังสือมอบอำนาจ
ต้นฉบับหนังสือรับรองการจดทะเบียนนิติบุคคล ออกให้ไม่เกิน 6 เดือน (กรณีผู้ขอเป็นนิติบุคคล)
สัญญาการว่าจ้าง/เอกสารแสดงการเป็นนายจ้างของผู้ออกแบบผลิตภัณฑ์
ผู้ประดิษฐ์คิดค้นสามารถที่จะเลือกว่า จะยื่นขอความคุ้มครองสิทธิบัตรหรืออนุสิทธิบัตร อย่างใดอย่างหนึ่ง แต่จะขอความคุ้มครองทั้งสองอย่างพร้อมกัน
เอียวหงี

ขุนนางรัฐจ๊กก๊ก (เสียชีวิต ค.ศ. 235)
| เอียวหงี (หยาง อี๋) |
| --- | --- |
楊儀
รูปปั้นของเอียวหงีในศาลจูกัดเหลียงที่ทุ่งราบอู่จ้าง มณฑลฉ่านซี

ที่ปรึกษาทัพกลาง (中軍師 จงจฺวินชือ)
ดำรงตำแหน่ง ค.ศ. 234 (234) – ค.ศ. 235 (235)
กษัตริย์: เล่าเสี้ยน
ขุนพลสงบทัพ (綏軍將軍 ซุยจฺวินเจียงจฺวิน)
ดำรงตำแหน่ง ค.ศ. 230 (230) – ค.ศ. 234 (234)
กษัตริย์: เล่าเสี้ยน
หัวหน้ารัฐบาล: จูกัดเหลียง
หัวหน้าเลขานุการของอัครมหาเสนาบดี (丞相長史 เฉิงเซี่ยงจ๋างฉื่อ)
ดำรงตำแหน่ง ค.ศ. 230 (230) – ค.ศ. 234 (234)
กษัตริย์: เล่าเสี้ยน
หัวหน้ารัฐบาล: จูกัดเหลียง
เสนาธิการทัพ (參軍 ชานจฺวิน)
ดำรงตำแหน่ง ค.ศ. 225 (225) – ค.ศ. 230 (230)
กษัตริย์: เล่าเสี้ยน
หัวหน้ารัฐบาล: จูกัดเหลียง
เจ้าเมืองฮองหลง (弘農太守 หงหนงไท่โฉ่ว) (แต่ในนาม)
ดำรงตำแหน่ง ค.ศ. 222 (222) – ค.ศ. 225 (225)
กษัตริย์: เล่าปี่ / เล่าเสี้ยน
หัวหน้ารัฐบาล: จูกัดเหลียง
ราชเลขาธิการ (尚書 ช่างชู)
ดำรงตำแหน่ง ค.ศ. 219 (219) – ค.ศ. 222 (222)
กษัตริย์: เล่าปี่
หัวหน้ารัฐบาล: จูกัดเหลียง
 
ข้อมูลส่วนบุคคล
เกิด: ไม่ทราบ นครเซียงหยาง มณฑลหูเป่ย์
เสียชีวิต: ค.ศ. 235 อำเภอหลูชาน มณฑลเสฉวน
อาชีพ: ขุนนาง
ชื่อรอง: เวย์กง (威公)

เอียวหงี (เสียชีวิต มีนาคมหรือเมษายน ค.ศ. 235) มีชื่อในภาษาจีนกลางว่า หยาง อี๋ (จีน: 楊儀; พินอิน: Yáng Yí) ชื่อรอง เวย์กง (จีน: 威公; พินอิน: Wēigōng) เป็นขุนนางของรัฐจ๊กก๊กในยุคสามก๊กของจีน
ประวัติและการรับราชการช่วงต้น

เอียวหงีเป็นชาวเมืองซงหยง (襄陽 เซียงหยาง) ในมณฑลเกงจิ๋ว ซึ่งอยู่บริเวณนครเซียงหยาง มณฑลหูเป่ย์ในปัจจุบัน เอียวหงีเกิดในช่วงปลายราชวงศ์ฮั่นตะวันออกและเริ่มรับราชการเป็นนายทะเบียน (主簿 จู่ปู้) ภายใต้ฟู่ ฉฺวิน (傅羣) ข้าหลวง (刺史 ชื่อฉื่อ) ของมณฑลเกงจิ๋ว แต่ภายหลังเอียวหงีแปรพักตร์ไปเข้าด้วยกวนอู ขุนพลของขุนศึกเล่าปี่ กวนอูแต่งตั้งเอียวหงีให้เป็นเจ้าหน้าที่ปกครอง (功曹 กงเฉา) และส่งตัวไปยังเซงโต๋ เมืองเอกของมณฑลเอ๊กจิ๋ว (ซึ่งครอบคลุมพื้นที่ของมณฑลเสฉวนและนครฉงชิ่งในปัจจุบัน) เพื่อพบกับเล่าปี่ เล่าปี่สนทนากับเอียวหงีในเรื่องยุทธวิธีและการเมืองและรู้สึกประทับใจกับคำพูดของเอียวหงีจึงตั้งให้เอียวหงีเป็นขุนนางผู้ช่วย (掾 เยฺวี่ยน) ในสำนักของตน เล่าปี่เลื่อนตำแหน่งให้เอียวหงีเป็นราชเลขาธิการ (尚書 ช่างชู) ในปี ค.ศ. 219 หลังเล่าปี่สถาปนาตนเป็น "อ๋องแห่งฮันต๋ง" (漢中王 ฮั่นจงหวาง) หลังได้รับชัยชนะในยุทธการที่ฮันต๋ง
ในปี ค.ศ. 221 เล่าปี่สถาปนาตนเป็นจักรพรรดิและก่อตั้งรัฐจ๊กก๊กเพื่อต่อต้านการอ้างสิทธิ์ในราชบัลลังก์ราชวงศ์ฮั่นของโจผี ในปีถัดมาระหว่างที่เล่าปี่ยกทัพไปทำศึกกับซุนกวน อดีตพันธมิตรที่กลายเป็นศัตรู เอียวหงีทำให้เล่าป๋าผู้เป็นหัวหน้าสำนักราชเลขาธิการ (尚書令 ช่างชูลิ่ง) ไม่พอใจ เล่าป๋าจึงให้เอียวหงีมีตำแหน่งเป็นเจ้าเมืองฮองหลง (弘農郡 หงหนงจฺวิน; อยู่บริเวณนครหลิงเป่า มณฑลเหอหนานในปัจจุบัน) ซึ่งเป็นเพียงตำแหน่งแต่ในนามเพราะเมืองฮองหลงไม่ได้อยู่ในอาณาเขตของจ๊กก๊ก
การรับราชการช่วงกลาง

หลังการสวรรตตของเล่าปี่ในปี ค.ศ. 223 เอียวหงียังคงรับราชการกับจ๊กก๊กภายใต้เล่าเสี้ยนผู้เป็นโอรสและรัชทายาทของเล่าปี่ซึ่งได้รับการช่วยเหลือจากอัครมหาเสนาบดีจูกัดเหลียง
ในปี ค.ศ. 225 จูกัดเหลียงให้เอียวหงีย้ายไปสำนักของอัครมหาเสนาบดี ให้เอียวหงีทำหน้าที่เป็นเสนาธิการทัพ (參軍 ชานจฺวิน) ภายหลังในปีเดียวกัน เอียวหงีติดตามจูกัดเหลียงในการทัพรบกับกองกำลังกบฏและชนเผ่าต่าง ๆ ที่ก่อความไม่สงบในภาคใต้ของจ๊กก๊ก
ในปี ค.ศ. 227 เอียวหงีติดตามจูกัดเหลียงไปยังฮันต๋ง ในปี ค.ศ. 230 เอียวหงีได้เลื่อนขั้นเป็นหัวหน้าเลขานุการ (長史 จ๋างฉื่อ) และได้รับการแต่งตั้งเป็นขุนพลสงบทัพ (綏軍將軍 ซุยจฺวินเจียงจฺวิน) ในช่วงหลายปีต่อมาเมื่อจูกัดเหลียงนำทัพบุกขึ้นเหนือรบกับวุยก๊กที่เป็นรัฐอริของจ๊กก๊กหลายครั้ง เอียวหงีมีหน้าที่รับผิดชอบจัดการทรัพยากรบุคคลและการขนส่ง
เอียวหงีไม่ลงรอยกับอุยเอี๋ยนขุนพลอาวุโสของจ๊กก๊กและมักทะเลาะกันบ่อยครั้ง ครั้งหนึ่งอุยเอี๋ยนมักชักกระบี่ออกมากวัดแกว่งต่อหน้าเอียวหงี เอียวหงีจึงร้องไห้น้ำตาอาบแก้ม บิฮุยจึงเข้ามาหยุดการวิวาทของทั้งคู่และสามารถควบคุมทั้งคู่ได้ในช่วงเวลาที่จูกัดเหลียงยังมีชีวิตอยู่ จูกัดเหลียงรู้สึกไม่สบายใจเรื่องที่เอียวหงีและอุยเอี๋ยนเข้ากันไม่ได้ แต่ก็ไม่อยากจะเข้าข้างฝ่ายใดฝ่ายหนึ่งเพราะชื่นชมความสามารถของทั้งคู่
ในปี ค.ศ. 234 เอียวหงีติดตามจูกัดเหลียงในการบุกวุยก๊กอีกครั้งซึ่งนำไปสู่ภาวะคุมเชิงในยุทธการที่ทุ่งราบอู่จ้าง จูกัดเหลียงป่วยเสียชีวิตระหว่างการคุมเชิงกัน ต่อมาเอียวหงีและคนอื่น ๆ ที่มีคำสั่งให้ถอยทัพกลับจ๊กก๊ก ในช่วงเวลานั้นความสัมพันธ์ระหว่างเอียวหงีและอุยเอี๋ยนแย่ลงจนถึงจุดแตกหัก ทั้งคู่ต่างก็กล่าวหาอีกฝ่ายว่าเป็นกบฏและเกือบจะเริ่มทำสงครามกลางเมืองในจ๊กก๊ก ความขัดแย้งสิ้นสุดลงด้วยการเสียชีวิตของอุยเอี๋ยน
ประวัติช่วงปลายและเสียชีวิต

หลังกลับมาที่นครเซงโต๋ เอียวหงีเห็นว่าตนคงมีความดีความชอบยิ่งใหญ่จึงเชื่อมั่นว่าตนจะได้รับเลือกให้เป็นผู้สืบทอดตำแหน่งของจูกัดเหลียงในฐานะผู้นำขุนนางราชสำนักจ๊กก๊กคนใหม่  เอียวหงีขอให้เจ้า เจิ้ง (趙正) ใช้วิชาอี้จิงทำนายดวงชะตาให้ตน แล้วก็ต้องผิดหวังที่คำทำนายไม่เป็นไปตามที่ตนคาดหวัง เมื่อจูกัดเหลียงยังมีชีวิตได้แอบสังเกตว่าเอียวหงีเป็นคนหุนหันพลันแล่นและใจแคบ จูกัดเหลียงจึงเลือกเจียวอ้วนให้เป็นผู้สืบทอดของตน หลังการเสียชีวิตของจูกัดเหลียง เจียวอ้วนได้รับการแต่งตั้งเป็นหัวหน้าสำนักราชเลขาธิการ (尚書令 ช่างชูลิ่ง) และข้าหลวง  (刺史 ชื่อฉื่อ) ของมณฑลเอ๊กจิ๋ว ส่วนเอียวหงีได้รับตำแหน่งที่ปรึกษาการทหารส่วนกลาง (中軍師 จงจฺวินซือ) ซึ่งเป็นตำแหน่งที่ไม่มีอำนาจที่แท้จริง
เดิมทีเมื่อเอียวหงีกำลังรับราชการในตำแหน่งราชเลขาธิการ (尚書 ช่างชู) เจียวอ้วนมีตำแหน่งที่ต่ำกว่าเอียวหงี แต่ภายหลังทั้งคู่ได้รับการแต่งตั้งเป็นหัวหน้าเลขานุการของจูกัดเหลียง เอียวหงีมองว่าตัวเองสูงส่งและเห็นว่าตนเหนือกว่าเจียวอ้วนเพราะตนเริ่มรับราชการในจ๊กก๊กมายาวนานกว่าเจียวอ้วน หลังเจียวอ้วนขึ้นเป็นผู้นำขุนนางขุนใหม่ของราชสำนักจ๊กก๊ก เอียวหงีก็มักบ่นแสดงความไม่พอใจอย่างเปิดเผย คนอื่น ๆ ต่างเพิกเฉยต่อเอียวหงีเพราะเอียวหงีเลือกใช้คำที่หยาบคายในการถ่ายทอดความคับข้องใจ ยกเว้นเพียงบิฮุยคนเดียวที่คอยปลอบโยนเอียวหงี ครั้งหนึ่งเอียวหงีพูดกับบิฮุยว่า "เมื่อครั้งท่านอัครมหาเสนาบดี (จูกัดเหลียง) สิ้นชีพ ข้าควรนำคนไปเข้าด้วยกับวุยเสียถ้ารู้ว่าข้าจะต้องลงเอยเช่นทุกวันนี้ ข้าเสียดายอย่างมากแต่บัดนี้ข้าทำอะไรไม่ได้แล้ว" บิฮุยลอบรายงานเรื่องที่เอียวหงีพูดไปยังราชสำนักจ๊กก๊ก
ต้นปี ค.ศ. 235 เอียวหงีถูกปลดจากตำแหน่ง ถูกลดสถานะลงเป็นสามัญชน และถูกเทรเทศไปอยู่เมืองแก่กุ๋น (漢嘉郡 ฮั่นเจียจฺวิ้น; อยู่บริเวณอำเภอหลูชาน มณฑลเสฉวนในปัจจุบัน) ระหว่างที่อยู่ในเมืองแก่กุ๋น เอียวหงีเขียนฎีกาถึงราชสำนักจ๊กก๊กด้วยสำนวนภาษาที่ใส่อารมณ์รุนแรงเพื่อแสดงความคับข้องใจและด่าว่าราชสำนัก ราชสำนักตัดสินว่าเอียวหงีมีความผิดฐานหมิ่นพระบรมเดชานุภาพและมีคำสั่งให้จับตัวเอียวหงี เอียวหงีจึงฆ่าตัวตาย ครอบครัวของเอียวหงีกลับไปยังนครเซงโต๋หลังการเสียชีวิตของเอียวหงี
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี (จักรพรรดินีจิ้งไอ)  เตียวซี (จักรพรรดินีองค์ที่ 2) 
องค์ชายและเชื้อพระวงศ์:  เล่าขำ  เล่ายอย  เล่าเอ๋ง  เล่าลี 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ขุนนางฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูเก่อ เฉียว  เจาจิ๋ว  เฉิน จือ  ตังควด  ตั๋งโห  ตันจิ๋น  ตันซิ่ว  เตาเขง  เตียวติด  เตียวเปา  โตบี  เบงกอง  บิสี  ม้าเชียว  ม้าเลี้ยง  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หยาง ซี่  หลี เหมี่ยว  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ขุนนางฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  เงียมอู  จองอี้  เจียวปิน  เฉิน เต้า  จูกัดเจี๋ยม  จูกัดสง  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีสำคัญ:  กำฮูหยิน  บิฮูหยิน  ยฺเหวียน ฝู  อุ๋ยซี  แฮหัวฮูหยิน 
บุคคลสำคัญอื่น ๆ:  เบ้งเฮ็ก  สะโมโข
ฮายาเตะ×เบลด

| --- | --- |
ฮายาเตะ×เบลด
はやて×ブレード
ชื่อภาษาอังกฤษ: Hayate X Blade
แนว: แอคชั่น, คอเมดี้, ยูริ
มังงะ
เขียนโดย: ชิทสึรุ ฮายาชิยะ
สำนักพิมพ์: มีเดียเวิร์กส (2547-2551)  ชูเอฉะ (2551-ปัจจุบัน)
ฮายาเตะ×เบลด (ญี่ปุ่น: はやて×ブレード; โรมาจิ: Hayate kurosu Burēdo; ทับศัพท์: ฮายาเตะ ครอส เบลด) เป็นการ์ตูนญี่ปุ่นแนวแอคชั่น-คอเมดี้ในรั้วโรงเรียน ผลงานของ ชิทสึรุ ฮายาชิยะ เรื่องราวเกี่ยวกับเหล่านักเรียนในโรงเรียนหญิงล้วนที่มีดาบเป็นอาวุธคู่กาย เริ่มลงตีพิมพ์ในนิตยสารคอมิกเด็งเงคิไดโอรายเดือนของสำนักพิมพ์มีเดียเวิร์กส ตั้งแต่ฉบับประจำเดือนเมษายน พ.ศ. 2547 ถึงฉบับประจำเดือนกรกฎาคม พ.ศ. 2550 และออกฉบับรวมเล่มมาถึงเล่ม 8 หลังจากนั้นได้ย้ายไปลงในนิตยสารอุลตร้าจัมป์รายเดือนของสำนักพิมพ์ชูเอฉะแทน และมีการจัดพิมพ์ฉบับรวมเล่มย้อนใหม่ตั้งแต่ต้น ปัจจุบันออกมาถึงเล่ม 10 นอกจากนี้ยังได้รับการดัดแปลงเป็นดราม่าซีดี 3 แผ่น ออกวางจำหน่ายในปี พ.ศ. 2549, 2550 และ 2551
ตัวละคร > นักเรียนทุนดาบ > แผนกมัธยมต้น

คุโรงาเนะ ฮายาเตะ (黒鉄 はやて) พากย์เสียงโดย คุรุมิ มามิยะ
มุโด อายานะ (無道 綾那) พากย์เสียงโดย ซัตสึกิ ยูกิโนะ
คุงะ จุน (久我 順) พากย์เสียงโดย เมงุมิ โทโยงุจิ
ชิซึมะ ยูโฮะ (静馬 夕歩) พากย์เสียงโดย ยูกิ มัตสึโอกะ
คิบิ โมโมกะ (吉備 桃香) พากย์เสียงโดย มาคิโกะ โอโมโตะ
อินุงามิ อิซุซุ (犬神 五十鈴) พากย์เสียงโดย มามิโกะ โนโตะ
ทาคาราดะ ริโอนะ (宝田 りおな)
คิริยะ โอกะ (鬼吏谷 桜花)
อาซาคุระ มิซึจิ (浅倉 みずち) พากย์เสียงโดย โฮโกะ คุวาชิมะ
ทากามิ โซ (貴水 蒼) พากย์เสียงโดย โนริโกะ ชิทายะ
โซเมยะ ยูคาริ (染谷 ゆかり) พากย์เสียงโดย ไอ มาเอดะ
คิจิมิยะ โอโตฮะ (雉宮 乙葉) พากย์เสียงโดย ซานาเอะ โคบายาชิ
ซางาระ มิจิ (猿楽 未知) พากย์เสียงโดย เรียว ฮิโรฮาชิ
ซูซูกิ โซโนเอะ (鈴木 園絵)
ไอดะ โชโกะ (相田 翔子)
มาสุดะ เค (増田 恵) พากย์เสียงโดย โนโซมิ มาสุ
เนโมโตะ มิทสึโยะ (根本 美鶴代)
ตัวละคร > นักเรียนทุนดาบ > แผนกมัธยมปลาย

อามาจิ ฮิทสึงิ (天地 ひつぎ) พากย์เสียงโดย อาคิโกะ ยาจิมะ
มิยาโมโตะ ชิซึคุ (宮本 静久) พากย์เสียงโดย มิกิ นางาซาวะ
คามิโจ มากิ (上条 槙) พากย์เสียงโดย นาโอมิ ชินโด
มิคาโดะ อากิระ (神門 玲) พากย์เสียงโดย จุนโกะ มินางาวะ
อิโนริ ซาเอะ (祈 紗枝) พากย์เสียงโดย ชิซึกะ อิโต้
โฮชิคาวะ คุเรอะ (星河 紅愛) พากย์เสียงโดย ยูมิ คาคาซึ
สึกิชิมะ มิโนริ (月島 みのり) พากย์เสียงโดย ฟุมิโกะ โอริคาสะ
จู เอ็นซู (朱 炎雪)  (จูเอี๋ยนเสวี่ย ในภาษาจีน)  พากย์เสียงโดย อาเคโนะ วาตานาเบะ
ฮิมุโระ เมโกะ (氷室 瞑子) พากย์เสียงโดย มิทสึกิ ไซงะ
ชิโด มิซาโกะ (士道 美沙子) พากย์เสียงโดย โยโกะ ฮิคาสะ
โทนามิ ชู (斗南 柊) พากย์เสียงโดย มิยูกิ ซาวาชิโระ
ยานางิ มาโคโตะ (柳生 真)
ตัวละคร > นักเรียนทั่วไป

ทาเทวากิ ฮิคารุ (帯刀 洸) พากย์เสียงโดย มายูมิ อาซาโนะ
คุโรงาเนะ นางิ (黒鉄 ナギ)
หนังสือการ์ตูน

ฉบับจัดพิมพ์โดย สำนักพิมพ์มีเดียเวิร์กส์
วางจำหน่ายเมื่อ 26 มิ.ย. 2547 ISBN 978-4840227391
วางจำหน่ายเมื่อ 27 ม.ค. 2548 ISBN 978-4840229579
วางจำหน่ายเมื่อ 27 ก.ค. 2548 ISBN 978-4840231152
วางจำหน่ายเมื่อ 27 ม.ค. 2549 ISBN 978-4840233200
วางจำหน่ายเมื่อ 27 ก.ค. 2549 ISBN 978-4840235358
วางจำหน่ายเมื่อ 27 ม.ค. 2550 ISBN 978-4840237512
วางจำหน่ายเมื่อ 27 ก.ค. 2550 ISBN 978-4840239646
วางจำหน่ายเมื่อ 26 ม.ค. 2551 ISBN 978-4840241762
ฉบับจัดพิมพ์โดย สำนักพิมพ์ชูเอฉะ
วางจำหน่ายเมื่อ 19 ส.ค. 2551 ISBN 978-4088775012
วางจำหน่ายเมื่อ 19 ส.ค. 2551 ISBN 978-4088775029
วางจำหน่ายเมื่อ 19 ก.ย. 2551 ISBN 978-4088775180
วางจำหน่ายเมื่อ 19 ก.ย. 2551 ISBN 978-4088775197
วางจำหน่ายเมื่อ 17 ต.ค. 2551 ISBN 978-4088775364
วางจำหน่ายเมื่อ 17 ต.ค. 2551 ISBN 978-4088775371
วางจำหน่ายเมื่อ 19 พ.ย. 2551 ISBN 978-4088775562
วางจำหน่ายเมื่อ 19 พ.ย. 2551 ISBN 978-4088775579
วางจำหน่ายเมื่อ 19 ธ.ค. 2551 ISBN 978-4088775753
วางจำหน่ายเมื่อ 19 มิ.ย. 2552 ISBN 978-4088776576
วางจำหน่ายเมื่อ 19 ต.ค. 2552 ISBN 978-4088777504
วางจำหน่ายเมื่อ 18 มิ.ย. 2553 ISBN 978-4088778648
วางจำหน่ายเมื่อ 19 ต.ค. 2553 ISBN 978-4088790534 (แบบธรรมดา) ISBN 978-4089081211 (แบบแถมดราม่าซีดี)
ดราม่าซีดี

Hayate X Blade DRAMA CD Vol.1 วางจำหน่ายเมื่อ 24 มี.ค. 2549
Hayate X Blade DRAMA CD Vol.2 วางจำหน่ายเมื่อ 21 ก.ย. 2550
Hayate X Blade DRAMA CD Vol.3 วางจำหน่ายเมื่อ 21 พ.ค. 2551
แหล่งข้อมูลอื่น

เว็บไซต์อย่างเป็นทางการของอุลตร้าจัมป์ (ญี่ปุ่น)
เว็บไซต์ดราม่าซีดี (ญี่ปุ่น)
คำสลับอักษร

แอนิเมชันของคำสลับอักษร "Listen = Silent"
คำสลับอักษร หรือ อะนาแกรม หรือ  แอนาแกรม (อังกฤษ: anagram) คือข้อความเกิดจากการนำตัวอักษรในอีกข้อความหนึ่งทั้งหมดมาเรียงสลับที่กัน เช่น คำว่า anagram สามารถสลับเรียงใหม่เป็นวลีที่ไม่มีความหมายว่า "nag a ram" ซึ่งเป็นข้อเสนอแนะไข่อีสเตอร์ในกูเกิลหลังค้นหาคำว่า "anagram"
ตัวอย่าง

คำสลับอักษรอาจสร้างขึ้นเพื่อเป็นความเห็นเกี่ยวกับเรื่อง โดยอาจเป็นเรื่องล้อเลียน วิจารณ์ หรือเสียดสี เช่น:
"New York Times" = "monkeys write"
"Church of Scientology" = "rich-chosen goofy cult"
"McDonald's restaurants" = "Uncle Sam's standard rot"
"coronavirus" = "carnivorous"
"She Sells Sanctuary" = "Santa; shy, less cruel" หรือ "Satan; cruel, less shy"
คำสลับอักษรอาจเป็นคำพ้องความหมายกับศัพท์ต้นฉบับ เช่น:
"evil" = "vile"
"a gentleman" = "elegant man"
"silent" = "listen"
คำสลับอักษรอาจมีความหมายตรงข้ามกับศัพท์หรือวลีต้นฉบับ ซึ่งมีชื่อเรียกว่า "antigram" เช่น:
"restful" = "fluster"
"cheater" = "teacher"
"funeral" = "real fun"
"adultery" = "true lady"
"forty five" = "over fifty"
"Santa" = "Satan"
บางครั้งสามารถเปลี่ยนวิสามานยนามหรือชื่อบุคคลไปเป็นประโยคได้
"William Shakespeare" = "I am a weakish speller"
"Madam Curie" = "Radium came"
"George Bush" = "He bugs Gore"
"Tom Marvolo Riddle" = "I am Lord Voldemort"
นอกจากนี้ยังสามารถเปลี่ยนชนิดของคำ เช่น คำคุณศัพท์ "silent" ไปเป็นคำกริยา "listen"
ดูเพิ่ม

แพนแกรม
แอมบิแกรม
อ่านเพิ่ม

Henry Benjamin Wheatley. Of Anagrams: A Monograph Treating of Their History from the Earliest Ages to the Present Time. Williams & Norgate, 1862.
Word Ways: The Journal of Recreational Linguistics.  Greenwood Periodicals et al., 1968–. ISSN 0043-7980.
Howard W. Bergerson. Palindromes and Anagrams.  Dover Publications, 1973. ISBN 978-0486206646.